પટૌડી કુટુમ્બની સૌથી નાની દીકરી સોહા અલી ખાનનો આજે જન્મ દિવસ છે . 4થી ઑક્ટોબર , 1978ના રોજ જન્મેલ સોહાએ ફિલ્મ રંગ દે બસંતી સાથે ફિલ્મી કરિયરની શરુઆત કરી હતી . રંગ દે બસંતી ફિલ્મ માટે સોહાને એવૉર્ડ પણ જીત્યો હતો , પરંતુવર્ષ 2006માં રિલીઝ થયેલી આ ફિલ્મ બાદ સોહાની બાકીની ફિલ્મોમાં તેના વખાણ તો થયાં , પરંતુ તે ફિલ્મો બૉક્સ ઑફિસે વધુ લોકોને ભેગા ન કરી શકી . પોતાની ફિલ્મોને કારણ ઓછી પણ કુણાલ ખેમૂ સાથે રોમાન્સને પગલે વધુ ચર્ચામાં રહેતી સોહા આજકાલ પોતાના ભાઈ સૈફ અલી ખાનના લગ્નની તૈયારીઓમાં વ્સ્ત છે , પરંતુ પારિવારિક દબાણને પગલે તે આ અંગે મીડિયાને કોઈ વાત નથી કરી શકતી . સોહાનું એમ જણાવવું કે સૈફ - કરીના લગ્ન અંગે તેને અત્યારે કઈં જ ખબર નથી , તે આ જ દબાણને દર્શાવે છે . સોહાએ જણાવ્યું હતું કે સૈફ અને કરીના કપૂર હજુ લંડન ખાતેથી શોપિંગ કરી પરત ફર્યાં છે . તેથી અત્યારે કઈં કહી શકાય નહીં . હા , સફના લગ્ન જ્યારે પણ થશે , ત્યારે તેણે શું પહેરવું છે , તે તેને ખબર છે . ખેર , સોહાના આ સફેદ જૂઠ ઉપર સૌને પ્રેમ ઉભરાઈ આવ્યો છે . સૌનું એ જ કહેવું છે કે સોહા પોતાના ભાઈ સૈફ સાથે બેહદ પ્રેમ કરે છે . તેથી તેમના આ જૂઠને પણ સલામ . વળી , સોહાના જન્મ દિવસે તેમને ખૂબ - ખૂબ અભિનંદન .